Christopher Judge

Douglas Christopher Judge (sündinud 13. oktoobril 1964 Los Angeles) on USA näitleja. Ta on tuntud "Tähevärav SG-1" tegelase Teal'ci kehastajana.

Judge sai Oregoni ülikoolis jalgpallistipendiumi, kolis Oregoni ja mängis kolledžiliigas Ameerika jalgpalli. 1982 pälvis ta Casanova auhinna ehk teisisõnu valiti Oregoni ülikooli Ameerika jalgpalli meeskonna aasta uustulnukaks. Kuid enese sõnul teadis ta alati, et tema sportlaskarjäär on üksnes abivahend näitlejaks saamisel.

Ülikoolis püüdis ta kõigepealt õppida meditsiini, juhuks kui tema näitlejakarjäärist ei peaks asja saama, kuid ta ei saanud selleks vajaliku matemaatikaga hakkama ja vahetas eriala. Ta läks üle psühholoogia erialale, aga viimaks lõpetas telekommunikatsiooni ja filmi erialal ning psühholoogia jäi tema kõrvalalaks.

Viimasel õppeaastal võitis Judge konkursi, millega otsiti raadiosaatejuhti Oregonis. See oli MTV jutusaate tüüpi saade. Saadud kogemust kasutas ta agendi hankimiseks ja Los Angelesse elamaasumiseks.

1997 läks Judge sõbrale külla ja nägi, et see valmistub proovivõteteks. Judge'i hakkas see huvitama ja kui sõber ära käis, vaatas Judge järele, mis roll see on. See oli Tealc'i roll "Täheväravas". Seejärel helistas Judge oma agendile ja käskis tal end samuti nendele proovivõtetele saata, ähvardades, et muidu nende koostöö lõpeb. Proovivõtetel oli teistele rollidele 3 kandidaati, üksnes Teal'ci rollile 8–10. Judge võitis selle rolli. Kõigist "Tähevärava" näitlejatest pole keegi esinenud nii paljudes osades kui Judge.

2002 nimetati Judge parima ulmefilmi auhinna Saturn kandidaadiks meeskõrvalosatäitja kategoorias Teal'ci rolliga "Täheväravas". Ta ei saanud seda auhinda.

Judge on kätt proovinud ka stsenaristina. Ta kirjutas nelja "Tähevärava" osa stsenaariumi. Enese sõnul lukustab ta ennast stsenaariumi kirjutamise ajaks tuppa ega lõpeta enne, kui lugu valmis, sest ta kardab, et tal pole piisavalt enesedistsipliini kord pooleli jäetud asja juurde tagasi pöördumiseks.

Pärast seda, kui "Stargate" lõpetati, hakkas Judge kirjutama käsikirja uuele seriaalile "Rage of Angels" ("Inglite raev"). Ta soovis, et sellest saaks algus seriaalile, mille üks seeria kestaks tund aega. Sellega tahtis Judge näidata, et sellinegi seriaal, mille peategelane on neeger, võib olla äriliselt tasuv ja välismaalgi majanduslikult jätkusuutlik.

Judge on afroameerika ja irokeesi päritolu. Tema noorem vend Jeff Judge on samuti näitleja.

 Filmid 
 Kino 
 Aasta  Pealkiri  Roll  Esinejanimi 1990  Bird on a Wire  politseinik kohvikus  Cadence  parlamendiliige baaris  Douglas Judge 1991  House Party 2  Miles  D. Christopher Judge 2001  Out of Line  Alfonso James  2002  Snow Dogs  dr. Brooks  2007  A Dog's Breakfast  Chris  2009  Paradox  kapten Papillo   2011  Dead Space: Aftermath  Nick Kuttner   2012  Pimeduse rüütli taastulek  pole teada

Televisioon
 Aasta  Pealkiri  Roll  Osad  Esinejanimi 1990 Neon Rider  1 osa  MacGyver  Deron  1 osa  Doug Judge 21 Jump Street  mees järjekorras  1 osa  tiitrites mainimata 1994  Sirens  Richard Styles  22 osa  D. Christopher Judge 1995  Fresh Prince of Bel-Air  tööline  1 osa  D. Christopher Judge 1997–2007  Tähevärav SG-1  Teal'c  211 osa  2000–2003  X-Men: Evolution  Magneto  17 osa  2001  Romantic Comedy 101  Nigel  telefilm  First Wave  Xevallah   Freedom  dr. Roeg  ei linastunud Action Man  Simon Grey  hääl (animasari) 2002  He-Man and the Masters of the Universe  Zodak  5 osa  Just Cause  Lester Stokes  1 osa  2002–2003  Andromeda  Achilles ja Hector  2 osa  2005  Personal Effects  Nate Wall  telefilm 2008  Tähevärav: Atlantis  Teal'c  2 osa 2010  NCIS: Los Angeles  Assan Rafiq   tiitrites mainimata 2010  Hollywood Treasure  iseendana   tiitrites mainimata

Videomängud
 Aasta  Pealkiri  Roll  Märkus või esinejanimi 2003  Def Jam Vendetta  D-Mob  mainitud "Tähevärav SG-1-s" 2004  Def Jam Fight for NY  D-Mob  Chris Judge 2005  Stargate SG-1: The Alliance  Teal'c  tühistatud 2008  Turok  Jericho  Chris Judge

Video
 Aasta  Pealkiri  Roll 2008  Tähevärav: Tõelaegas  Teal'c Tähevärav: Kontiinum  Teal'c

 Stsenarist 
 Aasta  Pealkiri  Osa  Märkused 2002  Tähevärav SG-1  The Warrior  5. hooaja 18. osa, esilinastus jaanuaris 2003  Tähevärav SG-1  The Changeling 6. hooaja 19. osa, esilinastus veebruaris Tähevärav SG-1  Birthright  7. hooaja 10. osa, esilinastus augustis 2004  Tähevärav SG-1  Sacrifices  8. hooaja 9. osa, esilinastus septembris

Välislingid

Mitteametlik ja ühemõtteline Christopher Judge
Christopher Judge intervjuu Blockbuster UK-ga
Stargate SG-1/Characters/Teal'C

Kategooria:Ameerika Ühendriikide näitlejad
Kategooria:Sündinud 1964